CELEX: 32021R1703
Language: fi
Date: 2021-07-13 00:00:00
Title: Komission delegoitu asetus (EU) 2021/1703, annettu 13 päivänä heinäkuuta 2021, delegoidun asetuksen (EU) 2020/692 muuttamisesta siltä osin kuin on kyse yhdistelmätuotteisiin sisältyvien eläinperäisten tuotteiden unioniin saapumista koskevista eläinterveysvaatimuksista (ETA:n kannalta merkityksellinen teksti)

24.9.2021   
               
               
                  FI
               
               
                  Euroopan unionin virallinen lehti
               
               
                  L 339/29
               
            
         KOMISSION DELEGOITU ASETUS (EU) 2021/1703,
         annettu 13 päivänä heinäkuuta 2021,
         delegoidun asetuksen (EU) 2020/692 muuttamisesta siltä osin kuin on kyse yhdistelmätuotteisiin sisältyvien eläinperäisten tuotteiden unioniin saapumista koskevista eläinterveysvaatimuksista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 234 artiklan 2 kohdan, 237 artiklan 4 kohdan ja 239 artiklan 2 kohdan,
         sekä katsoo seuraavaa:
         
                     (1)
                  
                  
                     Komission delegoidulla asetuksella (EU) 2020/692 (2) täydennetään asetuksessa (EU) 2016/429 vahvistettuja eläinterveyttä koskevia sääntöjä siltä osin kuin on kyse tiettyjen eläinten, sukusolujen ja alkioiden ja eläinperäisten tuotteiden lähetysten saapumisesta unioniin sekä niiden siirroista ja käsittelystä unioniin saapumisen jälkeen. Erityisesti delegoidun asetuksen (EU) 2020/692 162 ja 163 artiklassa vahvistetaan yhdistelmätuotteiden sisältämien eläinperäisten tuotteiden unioniin saapumista koskevat erityisvaatimukset. Delegoidun asetuksen (EU) 2020/692 162 ja 163 artiklassa ei säädetä yhdistelmätuotteiden sisältämiä ternimaitotuotteita koskevista erityisvaatimuksista. Tässä asetuksessa olisi sen vuoksi selvennettävä vaatimukset, joita sovelletaan kyseisten tuotteiden saapumiseen unioniin silloin, kun ne sisältyvät yhdistelmätuotteisiin, delegoidun asetuksen (EU) 2020/692 153 artiklassa säädettyjen, ternimaitotuotteiden unioniin saapumiseen sovellettavien sääntöjen mukaisesti.
                  
               
                     (2)
                  
                  
                     Gelatiini ja kollageeni kuuluvat delegoidun asetuksen (EU) 2020/692 2 artiklan 44 alakohdassa säädetyn ’lihavalmisteiden’ määritelmän piiriin, minkä vuoksi ainoastaan sellaisten gelatiinin ja kollageenin lähetysten, jotka täyttävät lihavalmisteiden unioniin saapumista koskevat vaatimukset, saapuminen unioniin on sallittua. Huoneenlämmössä säilyviin yhdistelmätuotteisiin sisältyvä gelatiini ja kollageeni aiheuttavat kuitenkin hyvin vähäisen eläinterveysriskin niiden jalostuksen aikana suoritettavien käsittelyjen vuoksi. Tästä syystä yhdistelmätuotteet, jotka sisältävät ainoastaan tällaisia lihavalmisteita, olisi lisättävä niiden yhdistelmätuotteiden luetteloon, joihin sovelletaan delegoidun asetuksen (EU) 2020/692 163 artiklassa säädettyä poikkeusta, eikä niiden mukana näin ollen tarvitse toimittaa eläinterveystodistusta vaan pelkkä ilmoitus riittää.
                  
               
                     (3)
                  
                  
                     Huoneenlämmössä säilyvien yhdistelmätuotteiden, jotka eivät sisällä lihavalmisteita, mukana on delegoidun asetuksen (EU) 2020/692 163 artiklan mukaisesti oltava toimijan laatima ja allekirjoittama ilmoitus. Jalostetuille eläinperäisille tuotteille on kuitenkin tehtävä tiukka riskinvähentämiskäsittely, jolla varmistetaan niiden turvallisuus eläinterveyden kannalta. Vaikuttaisi kuitenkin suhteettomalta edellyttää tällaisia tiukkoja riskinvähentämiskäsittelyjä maitotuotteilta, jotka ovat peräisin maista, joista raakamaidon tai maitotuotteiden saapuminen unioniin on sallittua. Kyseisten kolmansien maiden osalta vaatimusten olisi oltava oikeassa suhteessa alkuperämaasta aiheutuvaan riskiin, ja toimivaltaisten viranomaisten antamat takeet olisi otettava huomioon. Sen vuoksi delegoitua asetusta (EU) 2020/692 olisi muutettava, jotta unioniin saisi ilman erityistä riskinvähentämiskäsittelyä saapua huoneenlämmössä säilyviä yhdistelmätuotteita, jotka sisältävät maitotuotteita, jotka ovat peräisin kolmansista maista, jotka on luetteloitu sellaisten raakamaidon ja maitotuotteiden unioniin saapumista varten, joille ei tarvitse tehdä riskinvähentämiskäsittelyä. Lisäksi delegoitua asetusta (EU) 2020/692 olisi muutettava, jotta unioniin saisi saapua huoneenlämmössä säilyviä yhdistelmätuotteita, jotka sisältävät maitotuotteita, jotka ovat peräisin kolmansista maista, jotka on luetteloitu sellaisten maitotuotteiden unioniin saapumista varten, joille on tehtävä riskinvähentämiskäsittely, jos niille on tehty riskinvähentämiskäsittely delegoidun asetuksen (EU) 2020/692 157 artiklan mukaisesti.
                  
               
                     (4)
                  
                  
                     Yhdistelmätuotteiden sisältämät maitotuotteet, joille on tehty tiukat riskinvähentämiskäsittelyt, ja munatuotteet aiheuttavat vain vähäisen riskin niin eläinterveyden kuin kansanterveyden kannalta. Sen vuoksi kyseisten tavaroiden olisi sallittava saapua unioniin, jos ne tulevat sellaisesta kolmannesta maasta, alueelta tai jommankumman vyöhykkeeltä, jota ei ole luetteloitu kyseisen lajin ja luokan eläinperäisten tuotteiden unioniin saapumista varten mutta joka on luetteloitu joko lihavalmisteiden, maitotuotteiden tai munatuotteiden unioniin saapumista varten.
                  
               
                     (5)
                  
                  
                     Jotta vältetään tarpeeton hallinnollinen rasite sellaisten yhdistelmätuotteiden lähetysten saapumisessa unioniin, jotka aiheuttavat vähäisen eläinterveysriskin, olisi sallittava, että lähetysten saapumisesta unioniin vastaava toimija allekirjoittaa delegoidun asetuksen (EU) 2020/692 163 artiklassa tarkoitetun ilmoituksen.
                  
               
                     (6)
                  
                  
                     Delegoidussa asetuksessa (EU) 2020/692 säädetyt säännöt täydentävät asetuksessa (EU) 2016/429 vahvistettuja sääntöjä. Koska nämä säännöt liittyvät toisiinsa, ne vahvistetaan yhdessä ainoassa säädöksessä. Myös delegoitua asetusta (EU) 2020/692 muuttavat säännöt olisi niiden tehokkaan soveltamisen ja selkeyden vuoksi aiheellista vahvistaa yhdessä delegoidussa säädöksessä, jossa vahvistetaan kattava joukko eläinperäisten tuotteiden unioniin saapumista koskevia vaatimuksia.
                  
               
                     (7)
                  
                  
                     Sen vuoksi delegoitua asetusta (EU) 2020/692 olisi muutettava.
                  
               
                     (8)
                  
                  
                     Koska delegoitua asetusta (EU) 2020/692 sovelletaan 21 päivästä huhtikuuta 2021, tämän asetuksen olisi oikeusvarmuuden vuoksi tultava voimaan kiireellisesti,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan delegoitu asetus (EU) 2020/692 seuraavasti:
            
                        1.
                     
                     
                        Muutetaan 162 artikla seuraavasti:
                        
                                    a)
                                 
                                 
                                    Korvataan otsikko seuraavasti:
                                    
                                       ”162 artikla
                                       Lihavalmisteita, maitotuotteita, ternimaitotuotteita ja/tai munatuotteita sisältävät yhdistelmätuotteet”
                                    
                                 
                              
                                    b)
                                 
                                 
                                    Korvataan 1 kohta seuraavasti:
                                    
                                       ”1.   Seuraavien yhdistelmätuotteiden lähetysten sallitaan saapua unioniin vain, jos lähetysten yhdistelmätuotteet tulevat kolmannesta maasta tai alueelta tai jommankumman vyöhykkeeltä, joka on luetteloitu kyseisten yhdistelmätuotteiden sisältämän tietyn eläinperäisen tuotteen unioniin saapumista varten:
                                       
                                                   a)
                                                
                                                
                                                   lihavalmisteita sisältävät yhdistelmätuotteet;
                                                
                                             
                                                   b)
                                                
                                                
                                                   huoneenlämmössä säilymättömät yhdistelmätuotteet, jotka sisältävät maito- ja/tai munatuotteita;
                                                
                                             
                                                   c)
                                                
                                                
                                                   ternimaitotuotteita sisältävät yhdistelmätuotteet.”;
                                                
                                             
                                 
                              
                  
                        2.
                     
                     
                        Korvataan 163 artikla seuraavasti:
                        
                           ”163 artikla
                           Huoneenlämmössä säilyviä yhdistelmätuotetta koskevat erityisvaatimukset
                           
                              1.   Poiketen siitä, mitä 3 artiklan c alakohdan i alakohdassa säädetään, sellaisten yhdistelmätuotteiden lähetysten, jotka eivät sisällä lihavalmisteita, lukuun ottamatta gelatiinia ja kollageenia, tai ternimaitotuotteita ja jotka on käsitelty huoneenlämmössä säilyviksi, sallitaan saapua unioniin, kun niiden mukana on 2 kohdassa säädetty ilmoitus, jos ne sisältävät
                              
                                          a)
                                       
                                       
                                          maitotuotteita, jotka täyttävät yhden seuraavista edellytyksistä:
                                          
                                                      i)
                                                   
                                                   
                                                      niille ei ole tehty liitteessä XXVII säädettyä riskinvähentämiskäsittelyä edellyttäen, että maitotuotteet on saatu joko
                                                      
                                                                  —
                                                               
                                                               
                                                                  unionista; tai
                                                               
                                                            
                                                                  —
                                                               
                                                               
                                                                  kolmannesta maasta tai alueelta tai jommankumman vyöhykkeeltä, joka on luetteloitu 156 artiklan mukaisesti maitotuotteiden ilman erityistä riskinvähentämiskäsittelyä tapahtuvaa unioniin saapumista varten, ja kolmas maa tai alue tai jommankumman vyöhyke, jossa tai jolla yhdistelmätuote on valmistettu, jos kyseessä ei ole sama kolmas maa tai alue tai jommankumman vyöhyke, on myös luetteloitu kyseisten tuotteiden ilman erityistä riskinvähentämiskäsittelyä tapahtuvaa unioniin saapumista varten;
                                                               
                                                            
                                                
                                                      ii)
                                                   
                                                   
                                                      niille on tehty liitteessä XXVII olevassa A tai B sarakkeessa säädetty, maidon alkuperälajin osalta merkityksellinen riskinvähentämiskäsittely edellyttäen, että ne on saatu kolmannesta maasta tai alueelta tai jommankumman vyöhykkeeltä, joka on luetteloitu 157 artiklan mukaisesti sellaisten maitotuotteiden unioniin saapumista varten, joille on tehty erityinen riskinvähentämiskäsittely, ja kolmas maa tai alue tai jommankumman vyöhyke, jossa tai jolla yhdistelmätuote on valmistettu, jos kyseessä ei ole sama kolmas maa tai alue tai jommankumman vyöhyke, on myös luetteloitu kyseisten tuotteiden unioniin saapumista varten, edellyttäen, että niille on tehty erityinen riskinvähentämiskäsittely;
                                                   
                                                
                                                      iii)
                                                   
                                                   
                                                      niille on tehty vähintään liitteessä XXVII olevassa sarakkeessa B tarkoitettua käsittelyä vastaava riskinvähentämiskäsittely maidon alkuperälajista riippumatta, jos maitotuotteet eivät täytä kaikkia i tai ii alakohdassa säädettyjä vaatimuksia tai ne on saatu sellaisesta kolmannesta maasta, alueelta tai jommankumman vyöhykkeeltä, josta tai jolta maitotuotteiden saapuminen unioniin ei ole sallittua mutta josta tai jolta muiden eläinperäisten tuotteiden saapuminen unioniin on tämän asetuksen mukaisesti sallittua;
                                                   
                                                
                                    
                                          b)
                                       
                                       
                                          munatuotteita, joille on tehty liitteessä XXVIII säädettyä käsittelyä vastaava riskinvähentämiskäsittely.
                                       
                                    
                           
                              2.   Edellä 1 kohdassa tarkoitettua ilmoitusta koskee seuraava:
                              
                                          a)
                                       
                                       
                                          se on yhdistelmätuotteiden lähetysten mukana ainoastaan tapauksissa, joissa yhdistelmätuotteiden lopullinen määräpaikka on unionissa;
                                       
                                    
                                          b)
                                       
                                       
                                          sen on oltava yhdistelmätuotteiden unioniin saapumisesta vastaavan toimijan antama, ja siinä todistetaan, että lähetyksen yhdistelmätuotteet täyttävät 1 kohdassa säädetyt vaatimukset.
                                       
                                    
                           
                              3.   Poiketen siitä, mitä 3 artiklan a alakohdan i alakohdassa säädetään, huoneenlämmössä säilyviksi käsiteltyjen yhdistelmätuotteiden sisältämien maitotuotteiden, joita tarkoitetaan tämän artiklan 1 kohdan a alakohdan iii alakohdassa, ja munatuotteiden saapuminen unioniin on sallittua, jos ne tulevat kolmannesta maasta, alueelta tai jommankumman vyöhykkeeltä, jota ei ole erikseen luetteloitu kyseisten eläinperäisten tuotteiden unioniin saapumista varten mutta joka on luetteloitu unioniin saapumista varten seuraavista jommankumman osalta:
                              
                                          a)
                                       
                                       
                                          lihavalmisteet, maitotuotteet tai munatuotteet;
                                          tai
                                       
                                    
                                          b)
                                       
                                       
                                          kalastustuotteet asetuksen (EU) 2017/625 mukaisesti.”
                                       
                                    
                        
                     
                  
         
            2 artikla
            Viittauksia delegoidun asetuksen (EU) 2020/692 entiseen 163 artiklan a alakohtaan pidetään viittauksina kyseisen delegoidun asetuksen 163 artiklan 1 kohtaan.
         
         
            3 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 13 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 84, 31.3.2016, s. 1.
         
            (2)  Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).